ก้านตอง ทุ่งเงิน

**ก้านตอง ทุ่งเงิน** (เกิด 29 กุมภาพันธ์ พ.ศ. 2531) เป็นนักร้องเพลงลูกทุ่งหญิงชาวไทย สังกัดค่ายแกรมมี่โกลด์ ในเครือจีเอ็มเอ็ม แกรมมี่ เป็นน้องสาวดอกอ้อ ทุ่งทอง เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง น้องย่านลิฟต์หนีบ, ลบเบอร์ก็ลืมเธอไม่ได้, ไปถอนคำสาบาน, ทนพิษบาดแผลไม่ไหว, อ้ายเขี่ยน้องถิ่ม, เกิดมาเพื่อฮักอ้าย, นาท่งน้อย, ผ่านมาแค่ให้จำ, บ่ฮักกะให้หลูโตน, คิดฮอดผู้บ่าวสะแบง, สาวมอหินขาว, เว้าบ่ป่อง, เสิ่น, จื่อบ่, แก้บน, กุหลาบ (ร้องร่วมกับฟักกลิ้งฮีโร่และสารัน) ฯลฯ

## ประวัติ
**ก้านตอง ทุ่งเงิน** เกิดเมื่อวันที่ 29 กุมภาพันธ์ พ.ศ. 2531 มีชื่อจริง **นางสาวพิยะดา บุญมี** ชื่อเล่น พร บ้านเกิดอยู่ที่บ้านโนนค้อ ตำบลโนนค้อ อำเภอบุณฑริก จังหวัดอุบลราชธานี เป็นบุตรของนายสง่า บุญมี (เสียชีวิตเมื่อวันที่ 26 ตุลาคม พ.ศ. 2546) และนางสำราญ บุญมี มีพี่น้อง 5 คน เป็นคนสุดท้อง คนที่ 5 ของครอบครัว มีพี่สาว 2 คน พี่ชาย 2 คน อีกด้วย กิ๊ก ไอรดา บุญมี

พิยะดาจบระดับประถมศึกษาที่โรงเรียนบ้านโนนค้อ ระดับมัธยมศึกษาที่ โรงเรียนนาส่วงวิทยาและระดับอุดมศึกษา คณะบริหารธุรกิจ มหาวิทยาลัยรัตนบัณฑิต และ จบการศึกษาเมื่อปี พ.ศ. 2554

**ก้านตอง ทุ่งเงิน** มีผลงานอัลบั้มเดี่ยว ชุด แค่มาถามข่าว โดยใช้ชื่อว่า พิม พิยะดา สังกัดค่ายเพลงลาวัลย์เอนเตอร์เทนเมนต์ ต่อมาเข้าสู่ค่ายแกรมมี่โกลด์ โดยมีผลงานเพลงคู่ร่วมกับพี่สาวที่เป็นนักร้องด้วยกัน คือ ดอกอ้อ ทุ่งทอง ในอัลบั้ม เอื้อย-น้อง ร้องลำ พอสังกัดค่าย แกรมมี่โกลด์ ในเครือ จีเอ็มเอ็ม แกรมมี่ อีกด้วย 

## ผลงานเพลง
### อัลบั้มเดี่ยว

### อัลบั้มพิเศษ

### ซิงเกิ้ลเดี่ยว

### เพลงประกอบละคร

### เพลงที่ร่วมร้องกับศิลปินอื่น
เพลงที่ก้านตอง ทุ่งเงินได้มีส่วนร่วมในการการร้อง

### เพลงในโปรเจกต์พิเศษ

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่องวัน 31

* ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25

### มิวสิกวีดีโอ

### โฆษณา
* รสดีซุปก้อน 6 บาทละเด้อ (2568)

## คอนเสิร์ต
* คอนเสิร์ต ครูสลามายามบ้าน ครั้งที่ 14 (2 เมษายน 2556)
* คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ 2557)
* รายการ 7 สีคอนเสิร์ต (19 เมษายน 2557)
* คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
* คอนเสิร์ต M-150 แรงงานไทย...ใจเกินร้อย (2559) 
* คอนเสิร์ต M-150 ลูกทุ่งซุปเปอร์โชว์ (1 พฤษภาคม 2561) 
* คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563) 
* คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & อุดรธานี)
*คอนเสิร์ต Big mountain music festival ครั้งที่ 15 (6 ธันวาคม 2568) ณ ดิ โอเชี่ยน เขาใหญ่

## รางวัล
#### มหานครอวอร์ดส
* ครั้งที่ 8 ประจำปี 2554 สาขาอัลบั้มเพลงลูกทุ่งยอดนิยม จากอัลบั้มพิเศษ เส้นทางสายคิดฮอด โดยเพลง ลืมเขาเถิดหัวใจ ร้องคู่กับ มด อุบลมณี
* ครั้งที่ 9 ประจำปี 2555 สาขารางวัลศิลปินคู่หรือกลุ่มยอดนิยม ได้แก่ ดอกอ้อ ทุ่งทอง และ ก้านตอง ทุ่งเงิน จากอัลบั้มชุดพิเศษ สังกัดแกรมมี่โกลด์
* ครั้งที่ 10 ประจำปี 2556 (1 ทศวรรษ มหานครอวอร์ดส) สาขา นักร้องลูกทุ่งคู่หรือกลุ่มยอดนิยม ร่วมด้วย ศร สินชัย และ ดอกอ้อ ทุ่งทอง จากอัลบั้มพิเศษ มัน ม่วน แซบ 
* ครั้งที่ 11 ประจำปี 2557 สาขา อัลบั้มเพลงลูกทุ่งยอดนิยม จากอัลบั้มพิเศษมัน ม่วน แซบ ชุดที่ 2 โดยเพลง อ้ายเขี่ยน้องถิ่ม และเพลง เกิดมาเพื่อฮักอ้าย (2557)
#### คมชัดลึก อวอร์ด
* ครั้งที่ 10 ประจำปี 2555 สาขา นักร้องลูกทุ่งหญิงยอดเยี่ยม และ เรียบเรียงเสียงประสานยอดเยี่ยม โดยเพลง ลบเบอร์ก็ลืมเธอไม้ได้ จากอัลบั้มพิเศษ เอื้อย-น้อง-ร้องลำ
#### ดาราเดลี่ เดอะ เกรท อวอร์ดส์
* ครั้งที่ 6 สาขา นักร้องลูกทุ่งหญิงที่สุดแห่งปี 2016 จากเพลง ผ่านมาแค่ให้จำ จากอัลบั้มพิเศษ มัน ม่วน แซบ 3

## อ้างอิง

## แหล่งข้อมูลอื่น
* 

หมวดหมู่:คนที่เกิดวันที่ 29 กุมภาพันธ์
หมวดหมู่:นักร้องจากจังหวัดอุบลราชธานี
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย
หมวดหมู่:นักร้องลูกทุ่งไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดแกรมมี่โกลด์
หมวดหมู่:นักดนตรีหมอลำ
หมวดหมู่:บุคคลจากอำเภอบุณฑริก
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต